מפרשים שחורים (סדרת טלוויזיה)

מפרשים שחורים (באנגלית: Black Sails) היא סדרת טלוויזיה אמריקאית מסוגת הרפתקאות-דרמה תקופתית, המהווה פריקוול לאירועי הספר "אי המטמון" מאת רוברט לואיס סטיבנסון. הסדרה נוצרה על ידי ג'ונתן א. שטיינברג ורוברט לוין עבור רשת Starz. הסדרה הועלתה לראשונה באופן חינמי לאינטרנט דרך "YouTube" ופלטפורמות שונות של שירותי הזרמת מדיה ו-VOD ב-18 בינואר 2014. הסדרה עלתה בשידור בכורה בטלוויזיה שבוע לאחר מכן, ב-25 בינואר 2014. שטיינברג, יוצר הסדרה, משמש גם כמפיק בפועל לצדם של מייקל ביי, בראד פולר ואנדרו פורם, בעוד שמייקל אנג'לי, דוריס איגן ולוין הם מפיקים-שותפים בפועל. ב-26 ביולי 2013 חידשה רשת "Starz" את הסדרה לעונה שנייה בת עשרה פרקים, שעלתה לראשונה ב-24 בינואר 2015. החידוש המוקדם, שישה חודשים לפני בכורת העונה הראשונה, בא בעקבות תגובות המעריצים החיוביים לסדרה בכנס הקומיק-קון שנערך בסן דייגו. הסדרה חודשה לעונה שלישית ב-12 באוקטובר 2014, ולעונה רביעית ב-31 ביולי 2015. ב-20 ביולי 2016, רשת "Starz" הודיעה שעונתה הרביעית של הסדרה תהיה האחרונה שלה; העונה הרביעית עלתה לשידור ב-29 בינואר 2017, והסתיימה ב-2 באפריל 2017. עלילת הסדרה מתרחשת כשני עשורים לפני אירועי "אי המטמון" ובמהלך עידן הזהב של הפיראטים. קפטן פלינט המפוחד מקבל חבר צעיר וחדש לצוותו בזמן שהם נלחמים על הישרדותו של האי ניו פרובידנס. על פי פרק הפיילוט, "בשנת 1715 באינדיאנים המערביים, הפיראטים בניו פרובידנס איימו על הסחר הימי באזור. עם זאת, כל אומה מתורבתת בעולם הכריזה עליהם כעל hostis humani generis, אויבי האנושות כולה, ובתגובה, הפיראטים דבקו בדוקטרינה משלהם - מלחמה נגד העולם". בסדרה מופיעים גם פיראטים שחיו במציאות, אם כי פרטים מתולדות חייהם שונו בהתאם לעלילת הסדרה, כולל אן בוני, בנג'מין הורניגולד, ג'ק רקהאם, צ'ארלס ויין, נד לואו, ישראל הנדס ושחור הזקן. עלילתה של העונה הראשונה מתמקדת בחיפושיהם של קפטן פלינט וצוותו אחר ספינת האוצר הספרדית "יורקה דה לימה". בתחילת העונה השנייה, האוצר של "יורקה דה לימה" מובא לחופי פלורידה ומוטל על חיילים ספרדים לשמור עליו, אך עד תום העונה השנייה, האוצר נגנב על ידי הפיראט ג'ק רקהאם וצוותו, שמביאים את האוצר לניו פרובידנס. במקביל, העונה השנייה מציגה לצופים את סיפור חייו של קפטן פלינט ואת הדרך בה הוא הפך מקצין חיל הים וג'נטלמן לונדוני לפיראט. העונות השלישית והרביעית מתמקדות במלחמה על השליטה בניו פרובידנס בין הפיראטים לבין האימפריה הבריטית, המיוצגת על ידי קפטן וודס רוג'רס. טובי סטיבנס - ג'יימס מק'גרו/פלינט האנה ניו - אלינור גות'רי לוק ארנולד - ג'ון סילבר "הארוך" ג'סיקה פרקר קנדי - מקס טום הופר - ויליאם "בילי בונז" מנדרלי זאק מקגוואן - צ'ארלס ויין (עונות 1-3) טובי שמיץ - ג'ק רקהאם קלרה פאג'ט - אן בוני מארק רייאן - האל גאטס (עונה 1) חאקים קא-קאזים - מר סקוט (עונות 1-3) שון קמרון מייקל - ריצ'רד גות'רי (עונות 1-2) לואיז בארנס - מירנדה המילטון/בארלו (עונות 1-3) רופרט פנרי-ג'ונס - לורד תומאס המילטון (עונה 2, אורח בעונה 4) לוק רוברטס - קפטן וודס רוג'רס (עונות 3-4) ריי סטיבנסון - אדוארד טיץ'/שחור הזקן (עונות 3-4) דוד וילמוט - ישראל הנדס (עונה 4) הארייט וולטר - מריון גות'רי (עונה 4) הסדרה צולמה בקייפטאון, דרום אפריקה, עם חברת ההפקה המקומית "Film Afrika". כותרות הפתיחה של הסדרה נעשו על ידי סטודיו "Imaginary Forces" והבמאים מישל דאגרת'י וקארין פונג; עם נעימה שנעשתה בהשראת שירי מלחים על ידי המלחין ביר מק'רירי, שעבד על נעימות הפתיחה של "בטלסטאר גלקטיקה" ו"המתים המהלכים". במהלך הלחנת נעימת הפתיחה נעשה שימוש בהארדי גארדי. עבור דיוק וכמות הפרטים שנוספו לכלי השיט, נדרשו למעלה מ-300 עובדים לבניית ספינה אחת בלבד. בחיים האמיתיים, השחקן המשני ניק בורין הוא בעלה של לואיז בארנס; ואנה-לואיז פלאומן וכריס לרקין הם, בהתאמה, אשתו ואחיו של טובי סטיבנס; וגאי פול הוא בעלה של הארייט וולטר. עונתה הראשונה של מפרשים שחורים התקבלה בביקורות מעורבות עד חיוביות מצד המבקרים. באתר הביקורות "Rotten Tomatoes", העונה קיבלה דירוג של 65%, על בסיס 45 ביקורות, עם דירוג ממוצע של 6/10. הקונצנזוס של האתר כתב כי "מפרשים שחורים מתגאה בערעור חזותי, אבל הדמויות החזותיות של הסדרה אינן מספיק חזקות כדי למנוע את שקיעת הסדרה אל תוך מעמקי העומק של חשיפה חסרת מטרה". באתר הביקורות "Metacritic", שמשתמש בשקלול ממוצע, העונה קיבלה ציון של 58 מתוך 100, על בסיס על 27 ביקורות, דבר המציין "ביקורות מעורבות או ממוצעות". הכתב טים גודמן מהוליווד ריפורטר אמר: "הסיפור הפיראטי השאפתני הזה נעזר במידה רבה בחירויות של הכבלים בתשלום שבהן משודרות מעט סדרות שמראות שדיים, דם ומין. מפרשים שחורים מנווטת את עצמה מחוץ לכך אחרי מספר פרקים ומתקדמת לסיפורים גדולים ומורכבים יותר". הכתב רוברט לויד מלוס אנג'לס טיימס אמר: "מפרשים שחורים היא אוצר פיראטים. הסדרה של Starz מתארת בבהירות את חיי היומיום של הפיראטים". הכתב ג'ף ג'נסן מאנטרטיינמנט ויקלי אמר: "זה אפילו לא גילט פלז'ר, מפרשים שחורים היא דבר טוב מאוד". הכתב טום לונג מ-Detroit News העיר: "בריתות נעשות ונשברות, מאבקי כוח שנוצרים, דם שנשפך, ונשים ששומרות על נשיותן. זה ממכר באופן מוזר, וצוות השחקנים - שמורכב בעיקר משחקנים בריטים, אוסטרלים, וקנדיים - הוא חד כמו מה שאתה מצפה מכבלים בתשלום". לעומת זאת, הכתב בריאן לורי מוראייטי אמר: "מפרשים שחורים לעולם לא מתרוממת ממש, ומתפתחת לצייד אוצרות מעייף עם ליהוק אדיש ודמויות מיותרות. הכללתו של מייקל ביי בין המפיקים שלה וההפקה בדרום אפריקה עשויים לפתות את הצופים שמחפשים הרפתקאות לצלול לתוך מימיה הכחולים, אבל למרות כמה היבטים נאים, הסדרה נשארת חלולה בסופו של דבר כמו ספינות ה-CGI שלה". הכתב טוד ואנדרוורף מ-The A.V. Club אמר: "מפרשים שחורים היא אשליה יפה לפעמים, אבל רק לעיתים רחוקות מוצאת את דרכה מעבר לזה". עונתה השנייה של הסדרה קיבלה דירוג של 100% באתר "Rotten Tomatoes", על בסיס 5 ביקורות, עם ממוצע דירוג של 8.6/10. הכתב ניל ג'נזלינגר מניו יורק טיימס אמר ש"Starz מכירה את הנוסחה של דרמות פעולה כבדות-רבדים מניסיון עם סדרות כמו ספרטקוס וקמלוט, ונוסחה זו מבוצעת במיומנות מיוחדת ב"מפרשים שחורים" בזכות מספר הופעות חזקות וחקר ההשלכות של חמדנות שהיו יכולות בקלות להיות חלק מוול סטריט המודרני". אתר האינטרנט הרשמי של מפרשים שחורים מפרשים שחורים, ברשת החברתית פייסבוק מפרשים שחורים, ברשת החברתית אקס (טוויטר) מפרשים שחורים, ברשת החברתית אינסטגרם "מפרשים שחורים", במסד הנתונים הקולנועיים IMDb (באנגלית) "מפרשים שחורים", באתר Rotten Tomatoes (באנגלית) "מפרשים שחורים", באתר Metacritic (באנגלית) "מפרשים שחורים", באתר Hulu סדרות (באנגלית) "מפרשים שחורים", במסד הנתונים הקולנועיים KinoPoisk (ברוסית) דרור עמיר, "מפרשים שחורים": קפיצה למים הרדודים, באתר ynet, 2 בפברואר 2014 חן חדד, הרימו עוגן: "מפרשים שחורים" מאכזבת, באתר הארץ, 19 בפברואר 2014 עידו ישעיהו‏, "מפרשים שחורים" הייתה אחת הסדרות היפות בטלוויזיה, והנה ההוכחה, באתר וואלה, 3 באפריל 2017 מפרשים שחורים: הקומנדו הימי, ישראל היום, 5 בפברואר 2014 Todd Spangler: "Starz to Release Michael Bay's 'Black Sails' Premiere Episode for Free on YouTube, iTunes, Amazon and More". Variety.com, January 13, 2014 "Black Sails: Starz Series Starts January 25th". TV Series Finale. November 20, 2013. Retrieved November 21, 2013. Bibel, Sara (July 26, 2013). "'Black Sails' Renewed for Ten Episode Second Season by Starz Months Before Its Premiere – Updated". TV by the Numbers. Archived from the original on July 28, 2013. Retrieved July 26, 2013. Rawden, Jessica. "Black Sails Has Been Renewed For Season 4 By Starz". CinemaBlend. Gateway Media. Retrieved 12 January 2017. Mitovich, Matt Webb (July 20, 2016). "Black Sails to End With Season 4". TVLine. Retrieved July 20,2016. "Black Sails Season 4 Trailer from the New York Comic Con". ComingSoon. October 7, 2016. Retrieved October 8, 2016. Anderson, D.M. (December 30, 2014). "BLACK SAILS Ain't Your Daddy's Pirate Tale". Movie Pilot. Archived from the original on August 31, 2016. Retrieved November 8, 2015. Jeffrey, Morgan (August 6, 2015). "Rupert Penry-Jones says Flint's gay romance on Black Sails was cut back". Digital Spy. Retrieved November 8, 2015. Ferris, Amanda (October 30, 2015). "'Black Sails' Season 3 spoilers: Luke Roberts Cast In Reoccurring Role". Fashion & Style. IBT Media Inc.Archived from the original on August 10, 2016. Retrieved October 30, 2015. TV News Desk (November 4, 2015). "Starz to Premiere Season 3 of BLACK SAILS, 1/23". Broadway World. Retrieved November 8, 2015. Friedlander, Whitney. "'Divergent's' Ray Stevenson Joins Starz's 'Black Sails' as Blackbeard". Variety. Variety Media, LLC, a subsidiary of Penske Business Media, LLC. Retrieved March 24, 2015. Petski, Denise (27 January 2016). "'Black Sails' Casts David Wilmot; Jocelin Donahue Joins Crackle's 'Start Up'". Deadline Hollywood. Retrieved 23 December 2016. Iacopelli, Jennifer (11 March 2017). "EXCLUSIVE: Black Sails Character Reveal!". Fangirlish.com. Retrieved 17 March 2017. Starz (July 26, 2013). "Starz Embarks on an Early Renewal for Second Season Order of the Original Series "Black Sails"" (Press release). Futon Critic. Retrieved December 14, 2013. Goundry, Nick (October 15, 2012). "South Africa's Cape Town Studios prepares for pirate miniseries Black Sails". TheLocationGuide.com. Retrieved January 8, 2016. Hibberd, James (December 30, 2013). "'Black Sails': See the awesome opening credits with theme from 'Walking Dead' composer – EXCLUSIVE". Entertainment Weekly. Retrieved January 18, 2014. Starz. "Black Sails: Building the Behemoth". YouTube. Retrieved January 20, 2014. "Black Sails: Season 1". rottentomatoes.com. January 24, 2015. "Black Sails: Season 1". Metacritic. Goodman, Tim (January 21, 2014). "Black Sails: TV Review". The Hollywood Reporter. Retrieved January 23, 2014. Lloyd, Robert (January 25, 2014). "Review: 'Black Sails' is a pirate treasure". latimes.com. Retrieved February 24, 2014. "Black Sails TV Review - TV Reviews and News". EW.com. February 19, 2014. Retrieved February 24, 2014. "Critic Reviews for Black Sails Season 1 - Metacritic". Metacritic. Lowry, Brian (January 23, 2014). "TV Review: 'Black Sails'". Variety. Retrieved January 23, 2014. VanDerWerff, Todd (January 23, 2014). "Black Sails is a tale of a bloodthirsty pirate bureaucracy". The A.V. Club. Retrieved January 23, 2014. "Black Sails: Season 2". rottentomatoes.com. January 24, 2015. Genzlinger, Neil (January 23, 2015). "In 'Black Sails' From Starz, Pirate's Booty Is at Stake". The New York Times. ISSN 0362-4331. Retrieved August 18,2015.